ລັດຖະບານລາວ ແລະສະຖານທູດ ສ​ະ​ຫະ​ລັດ ເປີດໂຕ ເວັບໄຊ ຊັບສິນ ທາງປັນຍາ
ການສ້າງເວັບໄຊນີ້ ໄດ້ຮັບການສະໜັບສະໜູນ ຈາກສະຫະລັດແລະລັດຖະບານລາວ ຜ່ານອົງການຢູເສດ
ລັດຖະບານສະຫະລັດ ແລະ ລັດຖະບານລາວ ໄດ້ເປີດໂຕເວັບໄຊ ຊັບສິນທາງ ປັນ ຍາ ຢ່າງເປັນທາງການ ງານເປີດໂຕເວັບໄຊຊັບສິນທາງປັນຍາ ໄດ້ຈັດຂຶ້ນເມື່ອວັນທີ 20 ກຸມພາຜ່ານມາ ຢູ່ທີ່ກະຊວງວິທະຍາສາດ ແລະ ເຕັກໂນໂລຈີ ເຊິ່ງເຂົ້າຮ່ວມເປັນ ກຽດ ເປີດງານໂດຍທ່ານແດນຽລ ຟິດແພັດທິກຫົວໜ້າໂຄງ ການ USAID LUNAII ແລະທ່ານ ປອ ຄັນລາສີ ແກ້ວບຸນພັນ ຫົວໜ້າ ກົມຊັບສິນທາງປັນຍາ ກະຊວງວິທະ ຍາສາດ ແລະ ເຕັກໂນໂລຈີ ພ້ອມກັບຜູ້ ເຂົ້າຮ່ວມຈາກພາກລັດ ແລະພາກເອກະຊົນ ຫຼາຍກວ່າ 70 ທ່ານ ການສ້າງເວັບໄຊນີ້ແມ່ນໄດ້ຮັບການສະໜັບສະໜູນໂດຍລັດຖະບານສະຫະລັດ ໂດຍ ຜ່ານ ອົງການ USAID ເວັບໄຊຊັບສິນທາງປັນຍາ ເປັນເວັບໄຊໜຶ່ງ ທີ່ ຜູ້ນຳໃຊ້ສາ ມາດຮຽນຮູ້ກ່ຽວກັບການປົກປ້ອງຊັບສິນທາງປັນຍາແລະການຊອກ ຫາເຄື່ອງໝາຍ ການຄ້າ ສິດທິບັດ ແລະ ລິຂະສິດອື່ນໆ ທີ່ໄດ້ຮັບການຈົດທະ ບຽນ ຢູ່ໃນປະເທດລາວ ແລະ ທົ່ວໂລກ ການຮັບຮູ້ເຖິງເຄື່ອງໝາຍການຄ້າ ສິດທິບັດ ແລະ ລິຂະສິດອື່ນໆ ທີ່ ໄດ້ຮັບການຈົດທະບຽນແລ້ວ ສາມາດຊ່ວຍ ໃຫ້ຜູ້ທີ່ສົນໃຈຍື່ນຄຳຮ້ອງຂໍຈົດທະບຽນ ປະ ກອບຄຳຮ້ອງຂອງຕົນໄດ້ງ່າຍຂຶ້ນ ເພື່ອປ້ອງກັນບໍ່ໃຫ້ຄຳຮ້ອງຂໍຈົດທະບຽນຄືກັນຫຼືຄ້າຍ ຄືກັນກັບເຄື່ອງໝາຍການ ຄ້າ ທີ່ໄດ້ຈົດທະບຽນແລ້ວ ຂໍພຽງແຕ່ສາມາດເຂົ້າເຖິງອິນເຕີ ແນັດ ຜູ້ທີ່ສົນໃຈ ຍື່ນຄຳຮ້ອງກໍສາມາດເຂົ້າໄປໃນເວັບໄຊນີ້ເພື່ອຍື່ນຄຳຮ້ອງແບບອອນ ລາຍໄດ້ ທ່ານ ແດນຽວ ຟິດແພັດທິກ ກ່າວວ່າ “ ເວັບໄຊນີ້ເປັນຕົວຢ່າງທີ່ເຫັນໄດ້ຊັດ ເຈນ ລະ ຫວ່າງການຮ່ວມມື ຂອງສະຫະລັດແລະ ສປປ ລາວ ກ່ຽວກັບການ ປົກປ້ອງວຽກງານ ຊັບສິນທາງປັນຍາ ແຕ່ຄວາມຈິງ ພວກເຮົາເຮັດວຽກຮ່ວມ ກັນຕັ້ງແຕ່ກ່ອນ ສປປ ລາວ ເຂົ້າເປັນສະມາຊິກ ຂອງອົງການການຄ້າໂລກ ໃນປີ 2013 ການເຮັດວຽກຮ່ວມກັນ ດົນນານມານີ້ເປັນພັນທະຂອງທັງສອງ ປະເທດ ທີ່ຈະສົ່ງເສີມບັນດາຜູ້ປະກອບການ ແລະ ການລົງທຶນຢູ່ໃນ ສປປ ລາວ ເວັບໄຊຊັບສິນທາງປັນຍາສ້າງໂດຍ ໂຄງການ USAID LUNA II ໂດຍ ການຮ່ວມມື ກັບກົມຊັບສິນທາງປັນຍາກະຊວງວິທະຍາສາດ ແລະເຕັກໂນ ໂລຈີ ການຊ່ວຍສ້າງ ເວັບໄຊ ແມ່ນໜຶ່ງໃນວຽກງານຊັບສິນທາງປັນຍາ ທີ່ ອົງການ USAID ໃຫ້ການສະໜັບ ສະໜູນ ໂດຍການຮ່ວມມື ກັບກະຊວງ ວຽກງານຊັບສິນທາງປັນຍາແມ່ນວຽກງານ ໜຶ່ງທີ່ສຳຄັນຂອງສັນຍາການຄ້າຫຼາຍຝ່າຍ ແລະພາກພື້ນ ທີ່ ສປປ ລາວ ເປັນພາຄີ ເຊັ່ນວ່າອົງການການ ຄ້າໂລກ ປະຊາຄົມເສດຖະກິດອາຊຽນ ແລະການເປັນພາຄີສັນ ຍາການຄ້າ ສອງຝ່າຍ ລວມທັງສັນຍາການຄ້າສອງຝ່າຍ ລາວ - ສະຫະລັດນຳດ້ວຍຂ ໂຄງການ USAID LUNA II ແມ່ນໂຄງການ 5 ປີ ເພື່ອຊ່ວຍ ສປປ ລາວ ເຊື່ອມໂຍງເຂົ້າ ໃນຕະຫຼາດໂລກ ໂດຍສະໜັບສະໜູນລັດຖະບານ ສປປ ລາວ ໃນການສ້າງ ແລະ ຈັດ ຕັ້ງປະຕິບັດ ບັນດານະໂຍບາຍ ແລະລະບຽບການໃຫ້ ມີຄວາມໂປ່ງໃສ ແລະ ມີປະສິດ ທິພາບ